Del Matarranya al món – Patricia Puyo – Ràdio Matarranya\nPatricia Puyo, Vall-de-Roures, 34 anys. Psicologia i recursos humans. Herzogenaurach, Alemanya\nSolia reciclar o això pensava, ara sé que el que feia era separar plàstic i vidre. Un dia al poc d’arribar vaig anar a tirar la basura als contenidors que tinc a prop de casa i un cotxe va parar darrere de mi, va baixar la finestra i em va començar a renegar o això em pareixia a mi, em parlava fort i en cara bastant seria. El que em volia dir era que no estava tirant la bossa de basura al contenidor que corresponia, de fet, em va seguir fins que no ho vaig fer. Són molt clars, directes i en educació diuen tot el que no els pareix bé. Estan molt conscienciats amb el tema del reciclatge, cada casa i cada edifici té uns contenidors de diferents colors, es recicle el plàstic, el paper, l’orgànic i el vidre i hi ha contenidors marrons, blancs i verds. El reste de basura de cap dels anteriors, a un altre contenidor diferent.\nFa dos anys i mig vivia i treballava a Barcelona, m’encantava. Tenia la família prop, els amics i mons germans. Tinc dos xiquets menuts i ells estaven a l’escola. Jo estava còmoda. En el meu home vam començar a plantejar mos que havíem de fer a partir d’ara, si comprar una casa i quedar mos allí, però no estàvem molt segurs d’això perquè teníem ganes de tindre una experiència internacional, jo havia estat d’Erasmus però molt poquet temps. Vam marxar a través de la companyia del meu home que era Alemanya i, per tant, jo havia de deixar la meua faena però teníem molt clar que per als nostres fills era molt positiu dependre una altra llengua, una altra cultura, que cresqueren entenent que hi ha molts tipus de persones i maneres de fer, de viure, de treballar i no només la d’ells era la bona. Ens separàvem de la família i dels amics però sabíem que l’experiència seria enriquidora a molts nivells. Ara mateix estic buscant faena. Fins ara he estat estudiant alemany i anglés de negocis per a treballar. Vaig pensar que havia de preparar-me. He fet també unes altres formacions que no tenen res a veure en la meua faena però que són interessants i també estic de voluntària a una comunitat d’expatriats d’aquí sense familiars o en xiquets menuts i mos ajudem en quedades, informació sobre metges de parla espanyola, advocats… És un recurs per a connectar en altres persones que estan en una situació igual a la teua, crear un cercle social i amistats.\nL’empresa ho va organitzar tot: la mudança, ens van ajudar a buscar la casa, teníem una persona que ens estava ajudant en tots els tràmits. No va ser complicat, hem tingut molta sort.\nCom és l’educació a Alemanya?\nJo estic fent classes, el meu marit ara està treballant i jo estic començant a fer entrevistes. Els xiquets van a l’escola, ja estan integrats a escola, estan molt bé. L’educació aquí és una miqueta diferent de la que tenim a Espanya. En principi aquí es dividix en el preescolar que no és obligatori, la Kindergrippe, de 0 a 3 anys i la Kindergarten que és de 3 a 6 anys, és tot com una guarderia, juguen, fan excursions, aprenen a cuinar, moltes coses però no fan contingut, no tenen llibre ni aprenen a llegir ni a escriure. És a partir dels 6 anys quan van a primària i esta etapa son sol 4 anys, la Grundschule. A partir dels 10 anys comencen la secundària i els separen en tres tipus de coles segon el nivell que hagen demostrat en els quatre anys anteriors (Gymnasium, Realschule i Hauptschule). Quan ja estàs a la universitat, pots fer el grau normal, és a dir, tot teòric i les practiques en acabar, o un grau més pràctic i una mica més curt en el qual tu entres directament a treballar una empresa, fas tres dies a l’empresa i dos a la universitat més o menys.\nCom s’afronta este canvi per als xiquets?\nElls van marxar quant tenien menys d’un any i mig el menut i quatre anyets la gran. Vam pensar que era un bon moment precisament per això, perquè encara no tenien moltíssim vincul amb els xiquets de l’escola, de fet el menut no es recorda pràcticament de la seua vida anterior a Alemanya ja. La gran a vegades sí que té algun record quan passem per davant de la seva escola o de la casa on vivíem però ells ho han pres molt bé, s’han adaptat increïble, parlen l’idioma perfectament. Els adults en això no anem tan de pressa com els xiquets.\nOn viviu? Com és la ciutat?\nVivim just al costat de Nuremberg, a un poblet que es diu Herzogenaurach i que té uns 24.000 habitants i es viu molt bé, molt tranquil. És tot molt bonic i molt verd amb moltes floretes i parques. Hi ha mil activitats per a fer per als xiquets, està molt bé, és un lloc menudet però perquè jo quan dic a vegades 24.000 habitants em diuen que és més gran que Vall-de-roures, però és diferent perquè a la nostra comarca quan hi ha coses hi ha moltíssim ambient sempre pel carrer. Alemanya és una altra cosa, no té res a veure encara que els pobles siguen més grans. És veritat que el clima no acompanye però la gent no fa vida de carrer, les cases estan molt ben preparades per a fer totes les coses a dins de casa. Si has de fer dinars que siga dins de casa, encara que no tothom viu de la mateixa manera, però l’estil d’habitatge són cases baixetes o edificis de dos o tres pisos com a màxim. L’arquitectura a mi em pareix molt atractiva, les típiques casetes en molta fusta i sostres fins a baix, tipus Pirineus. Natres concretament com vivim a un poble, vivim a una caseta adossada. Jo estava acostumada a viure a un pis molt menut al centre de Barcelona i estava encantada però tindre una miqueta més d’espai, sobretot quan tens xiquets, sempre va bé. A més, aquí la gent és molt d’aixecar-se molt prompte, sortir de casa molt prompte, no perdre temps en els menjars i tornar a casa també molt d’hora.\nNo sabia res, jo parlava anglés però res d’alemany ni els meus fills ni el meu home, és a dir, vam vindre aquí per la companyia en la qual l’idioma és l’anglés però per a integrar-te del tot si aprens l’idioma molt millor. Si ho penses dos vegades, el bo i el dolent és que com tothom parle anglés, no t’obligues i si haguérem tingut la necessitat, dos anys després parlaríem molt bé l’alemany igual que els meus fills ho fan perquè a l’escola només es parle alemany i s’han hagut d’adaptar. Natres, en este cas, podem anar fent-ho més relaxadament i apanyar mos en l’anglés, ha sigut el problema que hem tingut. Jo tinc com a compromís que ara este any he de ficar-me les piles a tope, ja vaig estar estudiant el primer any quan vaig arribar i ho vaig fent progressivament. Una cosa molt bona és que com els nostres petits estan molt integrats i parlen alemany, a casa parlen com natres però quan juguen és molt curiós perquè juguen en alemany, ja que el joc és algo que fan a l’escola i ells a casa reproduïxen el joc i ho fan en alemany. A natres això ens ensenya moltíssim i podem entendre moltes coses gràcies a ells.\nSorprenentment no està sempre núvol. Jo tenia molta por a això del clima i és veritat que els hiverns són més freds i més llargs, perquè comencen abans i acaben molt més tard, però tenim moltes hores de sol. Comparat en Holanda i Gran Bretanya, aquí fa molt fred i neve més sovint, de fet, l’any passat va començar a nevar el 15 de novembre i l’última nevada va ser a principis d’abril, però no és tan exagerat com ens pensem. També he de dir que natres som de Teruel, fa molt fred allí en el clima d’interior, igual que aquí.\nHi ha una cosa a la que jo no m’acostumo, és el tema del menjar. Els esmorzars són molt complets: pa, formatge, ous… Tot això a les 7 del matí i no mengen res més. A les 12 dinen qualsevol cosa ràpida normalment a la faena i això pot durar solament entre 20 i 30 minuts. Paren cap a les 5 i mitja una altra vegada i a les 6 sopen, però tampoc no cuinen, fan alguna cosa ràpida: una amanida o pa, i se’n van a fer les seues activitats extraescolars, per a aprofitar el temps. Ells no perden temps per menjar, és molt diferent de natres que de fet, tot passe sempre al voltant d’una taula, sigue a menjars familiars o al vermut, dinant o a una sobretaula llarguíssima que s’ajuntarà en el sopar.\nEl que encara em cride l’atenció avui després de dos anys és l’ambient del carrer perquè encara que els pobles i ciutats siguen més grans, l’ambient quan hi ha festa, no és el mateix al carrer. Al poble, a Vall-de-roures o a tota la nostra comarca, hi ha molt ambient: bars i terrasses plenes, des de primera hora del matí veus gent a comprar. I aquí a partir de certa hora no hi ha ningú i els diumenges i caps de setmana molts restaurants estan tancats. Com és possible? Si és quan la gent ha d’eixir. Aquí quan s’ha de descansar, descansen tots, vas a la 1 a una cafeteria i estan tancant perquè ja s’ha acabat l’esmorzar i ja no fan ni vermut ni res.\nEl missatge especial de Patricia Puyo\nSaludaria a tota la família però en especial vull saludar a les meues dos iaies: Rosaura i Càndida, de Beseit i Vall-de-Roures. Les trobo molt en falta, no puc parlar tant en elles per telèfon com en mons pares i que les estime molt i que ens veurem prompte ja que a Nadal ja torno a estar a casa.\nRelated Items:Alemanya, DEL MATARRANYA AL MÓN, destacat, entrevista, Matarranya, Nuremberg, Patricia Puyo\nEl desdoblament de l’N-420 va reunir a desenes de representants polítics, socials i econòmics\nJean-Louis Neichel, amb 2 estels Michelin, en La Torre del Visco\nDel Matarranya al món – Laura Alonso


Cinemes Guiu torna a tancar portes arran de la situació epidemiològica a la Seu — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Cinemes Guiu torna a tancar portes arran de la situació epidemiològica a la Seu\nCinemes Guiu torna a tancar portes arran de la situació epidemiològica a la Seu\nLa decisió s'ha pres contribuir a reduir l'activitat social i controlar el risc de contagis. Les projeccions s'havien reprès el passat 7 d'agost\nTancament de Cinemes Guiu\nCinemes Guiu ha tornat a tancar portes arran de l'alt risc de rebrot de COVID-19 a la Seu d'Urgell. Segons ha afirmat el cinema urgellenc a través de les xarxes socials, la decisió s'ha pres per ajudar a reduir l’activitat social de la gent de la població i controlar l'augment de contagis que hi ha actualment. En el text s'assenyala que "és responsabilitat de tots i totes poder tornar a la 'nova' normalitat que teníem". Així, insta a utilitzar la mascareta, mantenir la distància social, rentar-se les mans i reduir els contactes socials.\nCinemes Guiu va tornar a obrir al públic el passat divendres 7 d'agost amb diverses projeccions. Es dóna la circumstància que l'empresa ja havia preparat les seves instal·lacions per reobrir el mes de juny, quan l'Alt Pirineu ja va entrar a la fase 2 del desconfinament, però finalment va decidir ajornar el retorn fins que tornessin a rebre pel·lícules d'estrena.\nCinemes Guiu aplicava fins ara les mesures de seguretat per prevenir la COVID-19, com la reducció de l'aforament, l'habilitació de gel hidroalcohòlic per als espectadors i l'obligació de fer servir mascareta i de mantenir la distància entre persones.


Vins de Catalunya: El que bec quan no bec vi català\nEl que bec quan no bec vi català\nA la majoria de les zones vinícoles del món, s'observen aquestes dues característiques:\nEs beu majoritàriament el vi de la pròpia zona.\nS'opina que aquest vi és el millor del món.\nLa gran excepció mundial és Catalunya: ni consumim prioritàriament els nostres vins, ni pensem (en general) que siguin els millors. Tampoc en aquest aspecte no som «normals».\nA l'extrem oposat del nostre hi ha algunes zones vinícoles on els seus habitants exacerben les dues característiques anteriors: no beuen ni una gota de vi de fora de la seva zona i estan plenament convençuts de la superioritat «indiscutible i estratosfèrica» dels seus vins sobre qualsevol altre vi que es faci més enllà de les seves vinyes. Si la situació a Catalunya és atípica i preocupant, aquest altre extrem del recorregut del pèndol també em sembla desassenyat i curt de mires.\nLa situació al nostre país és encara més complicada perquè, a banda de les dues característiques anteriors, tampoc no disposem d'una oferta atractiva i a l'abast de vins d'arreu. És a dir: si el fet que el vi català no sigui majoritari a les nostres taules fos degut a un cert —potser equivocat— «cosmopolitisme» que ens empeny a beure vins de tot arreu —de Rheinhessen a Coonawarra, de Chablis a Sicília— potser encara tindríem alguna mínima justificació. No és aquest el cas. D'altra banda, ens trobem que una part molt important de la nostra producció de qualitat marxa fora del país. Quines paradoxes! N'hem d'estar cofois? Jo no n'estic del tot segur. Vaig assistir a una taula rodona en la que va sorgir aquesta pregunta: «És sostenible un celler que exporti més del 80% de la seva producció?» Si només és un celler, és una anècdota; si en són molts, és un problema.\nSense ganes de pretendre donar lliçons a ningú, puc explicar què és el què jo bec. Tanmateix, de manera molt majoritària bec vi català i, més concretament, vi de la zona on sóc en cada moment. No dic que el vi català sigui «el millor del món» —una frase absurda!— però sí que penso que tenim vins tan excel·lents com els més excel·lents que hi hagi.\nI, quan no bec vins catalans, quins vins bec?\nEn primer lloc, si destapo alguna ampolla de fora del país, sempre ho faig amb una intenció, sempre hi busco algunes sensacions que estiguin fora del ventall —prou ampli!— que ens ofereixen els nostres vins. Francament, em sembla ridícul destapar una ampolla no catalana que sigui mediocre i no m'hagi d'aportar res. L'altra restricció important és la disponibilitat: ja he dit que no ho tenim gens fàcil per accedir a una oferta raonable de vins del món.\nPotser al capdamunt de les meves preferències hi posaria el pinot noir de la Borgonya i la mencía del Bierzo i la Ribeira Sacra. Amb això ja queda clar el que deia en el paràgraf anterior. Em declaro enamorat d'aquests vins que ja fa temps que són la meva primera opció després de Catalunya. Clavelier, Barthod, Groffier, Arlaud,... i els Pérez, i l'Álvaro... Ben a prop d'aquests hi posaria els vins del Douro que, ai las!, són difícils de trobar. Ampolles com Charme, com les d'aquelles Quintas: Vale D. Maria, Leda, Crasto, Noval... Tot ben lluny del nostre mediterrani!\nA la Rioja s'hi han fet els vins amb els que jo vaig aprendre a beure i ara que els meus sentits han evolucionat tant, encara tinc un respecte immens pels seus vins. Els que van ser importants per a mi fa trenta o quaranta anys —com recordo aquelles ampolles d'Imperial GR de collites com la 64 o la 68!—, ara em resulten força llunyans, però encara em deleixo, de tant en tant, amb una ampolla de La Nieta o amb alguna altra meravella d'Eguren o d'Artadi o de Roda. De la Ribera del Duero no en bec gairebé mai cap ampolla, però sí que tinc una estima especial pels vins del Pago de los Capellanes que, poc o molt, mai falten al meu celler.\nBordeus i Alemanya eren els meus referents en negre i blanc, respectivament, fa uns vint anys. Ara, sense saber-ne exactament la motivació, ja no m'emocionen com abans. Hi ha, també, un problema de disponibilitat i, en el cas del Bordeus, un greu problema de preu. Malgrat tot, encara conservo el vell costum de comprar cada any, a l'avançada, un parell o tres d'ampolles de Bordeus i quan, molt de tant en tant, en destapo una ampolla, no puc deixar de reconèixer la seva vàlua i, al mateix temps, sentir una certa recança perquè el vi, d'alguna manera, no acaba d'excitar completament la meva emoció. Més m'estimo ara gastar el meus limitats estalvis en alguna ampolla de Côte-Rotie o algun dels vins que he anomenat més amunt.\nMés enllà d'això, ampolles escadusseres: Àustria, Chile, Loire, Montalcino, Valpolicella... no ens ho acabaríem mai!


Política de privacitat - Buscallà-La teva tranquil·litat...\nIdentitat: BUSCALLA ANGLERILL S.L. (també el prestador)\nAdreça postal: Plaça PI I MARGALL, 1, 08680 GIRONELLA, (Barcelona)\nCorreu electrònic: grup@buscalla.cat\nL’informem que les dades que voluntàriament ens està facilitant seran incorporades als sistemes d’informació de les empreses del Grup BUSCALLÀ: BUSCALLÀ ANGLERILL, SL i Previcat 2000, SCCL.\nBUSCALLA ANGLERILL S.L., com a responsable del Lloc web, de conformitat amb el que disposa el Reglament (UE) 2016/679 de 27 d’abril de 2016 (RGPD), la Llei Orgànica 3/2018 de 5 de desembre (LOPDGDD) i demés normativa legal vigent en matèria de protecció de dades personals, i per la Llei 34/2002, d’11 de juliol, de Serveis de la Societat de la Informació i del Comerç Electrònic (LSSICE), l’informa que té implementades les mesures de seguretat necessàries, d’índole tècnica i organitzatives, per garantir i protegir la confidencialitat, integritat i disponibilitat de les dades introduïdes.\nLes seves dades personals només s’utilitzaran per a les següents finalitats, prestant el seu consentiment a les empreses del Grup BUSCALLÀ, per a cadascuna de les finalitats en l’apartat corresponent de la web:\nSi contracta el servei / compra el producte mitjançant la nostra pàgina web http://buscalla.com/ li demanarem que ens proporcioni informació sobre vostè, inclosos el seu nom, dades de contacte i informació sobre una targeta de crèdit o de dèbit.\nÚS FOTOGRAFIES: Les fotografies que estiguin penjades al web són propietat de BUSCALLA ANGLERILL S.L., incloent les dels menors, en les quals, per a l’obtenció d’aquestes, s’ha obtingut el consentiment previ dels pares, tutors o representants legals mitjançant la signatura dels formularis realitzats per aquest efecte pels centres en els quals els menors formen part. No obstant això, els pares, tutors o representants dels menors, com a titulars de l’exercici dels drets d’aquests, i sempre previ requeriment formal per escrit, poden indicar la negativa a l’ús de la imatge del menor; en aquest cas, la imatge es mostrarà pixelada.\nD’acord amb la LSSICE, BUSCALLA ANGLERILL S.L. no realitza pràctiques de SPAM, per tant, no envia correus comercials per e-mail que no hagin estat prèviament sol·licitats o autoritzats per l’Usuari. En conseqüència, en totes les comunicacions que rebrà del prestador, l’usuari té la possibilitat de cancel·lar el seu consentiment exprés per rebre les nostres comunicacions.\nBUSCALLA ANGLERILL S.L., sens perjudici de les empreses del Grup BUSCALLÀ, no porta a terme cap cessió o comunicació de dades ni dins ni fora de la UE. El prestador únicament facilitarà informació a les forces i cossos de seguretat sota ordre judicial o per obligació d’una norma legal, sense perjudici de poder bloquejar o cancel·lar el seu compte si pot haver-hi indicis de la comissió d’algun delicte per part de l’usuari. La informació facilitada serà només la que disposi en aquest moment el prestador.\nLa informació que vostè ens proporcioni tant a través d’aquest lloc web serà allotjada en els servidors de BUSCALLA ANGLERILL S.L., contractats a l’empresa que presta el servei d’allotjament d ela web. El tractament de les dades de l’entitat es troba regulat mitjançant un contracte d’encarregat del tractament entre el prestador i aquesta empresa. En cap cas aquest encarregat del tractament subcontractarà serveis que comportin algun tractament de dades per tercers sense el nostre consentiment previ.\nCom a usuari-interessat, pot sol·licitar l’exercici dels següents drets davant BUSCALLA ANGLERILL S.L. presentant un escrit a l’adreça postal de l’encapçalament o enviant un correu electrònic a grup@buscalla.cat, indicant com Assumpte: “PROTECCIÓ DE DADES: DRETS DELS INTERESSATS”, i adjuntant fotocòpia del seu DNI o qualsevol mitjà anàleg en dret, tal com indica la llei.\nL’informem que BUSCALLA ANGLERILL S.L. pot tenir presència en xarxes socials. El tractament de les dades que es dugui a terme de les persones que es facin seguidores a les xarxes socials (i / o realitzin qualsevol vincle o acció de connexió a través de les xarxes socials) de les pàgines oficials de BUSCALLA ANGLERILL S.L. es regirà per aquest apartat , així com per aquelles condicions d’ús, polítiques de privacitat i normatives d’accés que pertanyin a la xarxa social que procedeixi en cada cas i acceptades prèviament per l’usuari.\nBUSCALLA ANGLERILL S.L. tractarà les seves dades amb les finalitats d’administrar correctament la seva presència a la xarxa social, informant d’activitats, productes o serveis del prestador, així com per a qualsevol altra finalitat que les normatives de les Xarxes Socials permetin.\n– Que atemptin contra els drets fonamentals de les persones, faltin a la cortesia a la xarxa, molestin o puguin generar opinions negatives en els nostres usuaris o tercers i en general qualssevol siguin els continguts que BUSCALLA ANGLERILL S.L. consideri inapropiats.\nAixí mateix, BUSCALLA ANGLERILL S.L. es reserva la potestat de retirar, sense previ avís del lloc web o de la xarxa social corporativa aquells continguts que es consideren inadequats.\nEn tot cas, si Vè. remet informació personal a través de la xarxa social, BUSCALLA ANGLERILL S.L. quedarà exempt de responsabilitat en relació a les mesures de seguretat aplicables a la present plataforma i l’usuari, en cas de voler conèixer-les, ha de consultar les corresponents condicions particulars de la xarxa en qüestió.\nEn el cas que l’usuari enviï el seu CV a través del nostre web, us informem que les dades aportades seran tractades per fer-lo partícep dels processos de selecció que hi pugui haver, duent a terme una anàlisi del perfil del sol·licitant amb l’objectiu de seleccionar el millor candidat per al lloc vacant del Responsable. Informem que aquest és l’únic procediment oficial per acceptar el seu currículum, de manera que no s’acceptaran els currículums remesos per un altre procediment diferent. En cas de produir-se alguna modificació en les dades, li preguem ens ho comuniqui per escrit al més aviat possible, a fi de mantenir les seves dades degudament actualitzades.\nEn el cas que l’usuari es subscrigui al bloc, l’informem que les dades aportades seran tractades per gestionar la seva subscripció al bloc informatiu amb avís d’actualització i que es conservaran mentre hi hagi un interès mutu per mantenir la fi del tractament. Quan ja no sigui necessari per aquesta finalitat, es suprimiran amb mesures de seguretat adequades per garantir la pseudonimització de les dades o destrucció total dels mateixos. No es comunicaran les dades a tercers, excepte obligació legal.\nBUSCALLA ANGLERILL S.L.no es fa responsable de qualsevol contingut publicat en el fòrum introduït per qualsevol usuari registrat. El contingut publicat només expressa el punt de vista del seu autor. L’autor del comentari accepta no fer servir aquest blog per publicar o enllaçar a continguts difamatoris, abusius, d’odi, amenaçadors, ofensius, spam o anàleg, de contingut per a adults o que infringeixin els drets d’autor o la llei i l’ordre públic en general. Si els comentaris pujats, segons el parer dels moderadors, s’entenen que poden perjudicar i/o vulnerar drets de tercers o la llei, podran ser eliminats sense explicació.\nBUSCALLA ANGLERILL S.L.es reserva el dret a modificar la present política per adaptar-la a novetats legislatives o jurisprudencials.\nEl consentiment prestat, tant pel tractament com per a la cessió de les dades dels interessats, és revocable en qualsevol moment comunicant-ho a BUSCALLA ANGLERILL S.L. en els termes que estableix aquesta Política per a l’exercici dels drets. Aquesta revocació en cap cas tindrà caràcter retroactiu.\nAmb caràcter general les relacions entre BUSCALLA ANGLERILL S.L. amb els Usuaris dels seus serveis telemàtics, presents en aquesta web, estan sotmesos a la legislació i jurisdicció espanyola a la qual se sotmeten expressament les parts, sent competents per a la resolució de tots els conflictes derivats o relacionats amb el seu ús els Jutjats i Tribunals de Barcelona.


blog Pàgina 39 | Llibres Artesans\nEl volum del meu amor per tu\nEn una recent entrevista publicada a elperiodico.cat a Joan Ferrer, Director General de l’estimada empresa de jocs de taula Diset, aquest comenta:\n“Diset té vocació d'adaptar-se als gustos de cada mercat. A Alemanya, per exemple, les joguines les envasa en capses petites, perquè el client valora el packaging sostenible. Però a Espanya l'envàs és voluminós perquè el consumidor aprecia els regals de grans dimensions.”\nPer mi aquesta constatació és una de les notícies tristes dels últims mesos. Diu molt de la nostra societat que siguem, en general, tan superficials i que tinguem tan poca consciència ecològica. El dit acusador de malbaratament amb el que assenyalem als polítics, que no deixa de tenir raó, també ens l’hauríem de dirigir a nosaltres en la nostra vida diària.\nLlegeix més sobre El volum del meu amor per tu\nUn aforisme administrat a temps cura les ferides i et pot salvar la vida; o si més no, millorar-la.\nLlegeix més sobre Primeres Cures\nel teu llibre al pòster d'aniversari de llibres artesans\nPòster Aniversari 10 anys Llibres Artesans\nFotos a domicili!\nEstic dissenyant un pòster amb llibres artesans d'aquests 10 anys de vida, si tens un exemplar si us plau posa't en contacte amb mi per a fer-li una foto. Si participes, tindràs un pòster gratuït!\nLlegeix més sobre el teu llibre al pòster d'aniversari de llibres artesans\nBON NADAL FET A MÀ!\nLlegeix més sobre BON NADAL FET A MÀ!\nRecollint la sal del llibre d'aforismes si pica, cura, que poden esdevenir la sal de la vida, ni que sigui com a estímol.\nLlegeix més sobre La Sal de la Vida\nBookcamping, xarxa de texts copyleft, sol·licita micro finançament\n#Bookcamping és una biblioteca oberta i col·laborativa que vol ampliar el seu projecte i convertir-lo en una zona més de participació i d'intercanvi, basada tan sols en obres lliures. Podeu ajudar aquest projecte (que trobareu a http://bookcamping.cc/) participant en la sol.licitud de micro finançament que han publicat a goteo.org, una xarxa social per finançar i col.laborar amb projectes creatius que fomentin els bens comuns.\nDes de llibres Lliures Artesans, per tot el que tenim en comú, us animo a col·laborar-hi així com a estar a l'aguait dels altres projectes que van creixent a Goteo. La cultura lliure i comuna ens ho agrairà! :D\nLlegeix més sobre Bookcamping, xarxa de texts copyleft, sol·licita micro finançament


Els comuns alerten del "parany" de la dreta espanyola i insten a defensar les institucions davant el "disbarat" de la JEC La República\nACN Barcelona.-La presidenta de CatECP al Parlament, Jéssica Albiach, ha demanat que no es caigui al “parany” de la dreta espanyola i ha instat a defensar les institucions i l’autogovern […]\nACN Barcelona.-La presidenta de CatECP al Parlament, Jéssica Albiach, ha demanat que no es caigui al “parany” de la dreta espanyola i ha instat a defensar les institucions i l’autogovern davant el “disbarat” de la Junta Electoral Central (JEC) d’inhabilitar el president de la Generalitat, Quim Torra. En el marc del ple extraordinari, Albiach ha qualificat la resolució de la JEC “d’aberració jurídica” que no només va en contra de l’autogovern de Catalunya i de l’estat de dret sinó també “del govern de canvi que està a punt de veure la llum a l’Esta”, en referència al govern de coalició PSOE-Unides Podem. “No caure al parany de Casado, Abascal i Arrimadas. I sí a l’autogovern, a les institucions catalanes, i al govern de coalició progressista i sí a la política del diàleg i a les solucions”, ha conclòs.\nTot i reiterar que probablement Quim Torra serà recordat com el “pitjor president de la Generalitat”, Albiach ha considerat que “avui no es tracta d’això” i que hi ha “coses que estan per sobre de les persones com els principis”. En aquest sentit, ha defensat que és moment de defensar les institucions catalanes i l’autogovern. La presidenta dels comuns al Parlament ha dedicat part del seu discurs a carregar contra els partits de dretes de l’Estat, a qui ha acusat “d’intentar guanyar als tribunals el que no han guanyat a les urnes”. I és que, segons ha recordat, la JEC ha inhabilitat Torra com a conseqüència d’una petició de PP, Cs i Vox. Segons Albiach, les dretes espanyoles suposen el retorn a l’autoritarisme i ha qualificat la decisió de la JEC de “barbaritat antijurídica i antidemocràtica”. “Estan retorçant les lleis per fer descarrilar la investidura del govern de coalició PSOE-Unides Podem”, ha conclòs.


Puigdemont demana a l'Eurocambra que no presenti al·legacions a la seva immunitat - Regió7\nL'expresident també ha defensat que la taula de diàleg és "entre dos governs"\n03·06·21 | 16:22\nL'eurodiputat de Junts Carles Puigdemont durant una roda de premsa a l'Eurocambra Nazaret Romero\nPuigdemont defensa que la taula de diàleg és "entre dos governs": "Ni hi soc, ni el tutelo"\nL'expresident ha defensat que la taula de diàleg és "entre dos governs" arran d'una pregunta sobre la possibilitat que el líder d'ERC Oriol Junqueras hi participi. "Ni soc en el Govern, ni el tutelo", ha remarcat el líder de JxCat, afegint: "Que triïn amb qui volen parlar, no en farem causa". D'altra banda, Puigdemont ha avisat que els indults no són la "recepta per a una solució política". "No acabaran amb la repressió" ha dit aquest dijous en una roda de premsa per valorar les cautelaríssimes del Tribunal General de la Unió Europea, que els hi retorna la protecció parlamentària de forma provisional.\nMalgrat ser una decisió provisional, Puigdemont ha assegurat que és "de gran importància" perquè marca "un precedent". "Per primera vegada la justícia retorna a un eurodiputat la immunitat que l'Eurocambra ha decidit retirar", ha afirmat. Tot i això, ha admès que el TGUE podria decidir que les cautelars no són necessàries.


Panells sectorials - AENOR\nEts a: Home>Certificació>Certificació de producte>Declaracions ambientals de producte>Panels sectorials\nConstrucció, alimentació i altres indústries\nLes Regles de categoria de producte (RCP) són un document imprescindible per a l'elaboració i verificació de Declaracions ambientals de producte (DAP) de conformitat amb la Norma Internacional ISO 14025.\nAquestes regles, que estableixen els criteris per a l'elaboració de l'Anàlisi de cicle de vida (ACV), es poden emetre com a normes nacionals, europees o internacionals, o bé per un Programa de verificació de DAP reconegut.\nEn el cas de no comptar amb unes RCP específiques per a un sector, AENOR crea panells sectorials representatius formats per la indústria (associacions sectorials, empreses fabricants o clients del producte, etc.), laboratoris, Administracions Públiques i altres parts interessades, que presenten una proposta de RCP sotmesa a consulta pública en el web d'AENOR, per a la seva posterior aprovació dins el Programa GlobalEPD. El mode de treball dels panells sectorials es defineix en lesRegles generals del Programa GlobalEPD.\nPanells sectorials de productes de construcció (EN 15804)\nAENOR ha constituït els següents panells sectorials per a fabricants de productes i proveïdors de serveis en la indústria d'edificació i obra civil:\nProductes d'acer per a construcció\nProductes amb base guix per a la construcció\nMorters i SATE\nProductes d'argila cuita\nLes RCP emeses en el sector de construcció han de ser conformes a la norma europea EN 15804, que estableix unes regles comunes. Aquesta norma facilita el reconeixement de la informació ambiental dels productes de construcció a Europa, perquè constitueix una referència harmonizada i reconeguda.\nL'Associació Europea ECO Platform, de què AENOR és membre fundador, treballa en el desenvolupament d'un esquema europeu comú per a DAP en construcció. GlobalEPD és un dels programes de verificació acreditats per ECO Platform per emetre declaracions ambientals amb el seu logotip i l'únic espanyol.\nPanells sectorials d'alimentació\nEn el sector d'alimentació, AENOR ha constituït el panel de fruits secs.\nPanells sectorials d'altres indústries\nEn els sectors productius diferents de l'edificació i obra civil o l'alimentació, AENOR ha constituït el panell de mobles.


El professorat no pot per definició, i menys en les circumstàncies actuals, arribar en tot moment a tots els alumnes. Mitjançant els principis de l'aprenentatge cooperatiu es creen interaccions que faciliten que els uns aprenguin (aprenguem) dels altres. Un repte engrescador i enriquidor, i encara més: possible. Que no tot han de ser pantalles i pantalletes. Estic fent una activitat de formació sobre AC al Secretariat de l'Escola Cristiana de Catalunya, i, com sempre, el que hi rebo supera amb escreix les expectatives i compensa l'esforç que suposa per unes hores seure i escoltar (i pensar i parlar) per finalment canviar.\nEtiquetes de comentaris: agenda didàctica


Es neguen a perdre el ritme (7-1) - Diari de Santa Coloma\nEs neguen a perdre el ritme (7-1)\n15/10/2014 – El juvenil de Marfil goleja al Sala 5 Martorell i encadena ja quatre victòries consecutives a la lliga, mostrant una enorme solvència defensiva.\nEl Sala 5 Martorell no va ser rival pels joves jugadors dirigits per Miguel Ángel Izquierdo. Marfil va viure un partit força plàcid, dominant el principi del duel i patint uns breus minuts de relaxació abans del descans.\nEls colomencs començaven circulant la pilota amb molt ritme, i Cárdenas i Vitor anotaven els dos primers gols locals. Tot i que Marfil es va contagiar una mica de joc del rival durant l’últim tram del primer temps, l’equip d’Izquierdo va saber mantenir la porteria a zero i arribar a l’equador de matx amb la renda intacta (2-0).\nDurant el segon temps, les bones sensacions van tornar a aparèixer. La qualitat de Marfil es va imposar i el Sala 5 va veure com els de Santa Coloma es feien amb el control del joc novament.\nSergio González marcaria el 3 a 0, el deu desè gol a la lliga, i Kuyu i Pol Sureda completaven la maneta colomenca (5-0). Llavors, el Martorell seria capaç d’anotar el seu particular gol de l’honor, però Càrdenas i Kuyu tornarien a aparèixer per tancar el 7 a 1 per Marfil.\nL’ofici dels colomencs va ser una de les claus del triomf, ja que Marfil va saber gestionar bé les seves energies, tot i només comptar amb set jugadors de pista i dos porters.\nAquesta victòria és la tercera consecutiva de juvenil de Marfil. Després de perdre en el debut contra el Mataró (2-3), els colomencs ho han guanyat tot, marcant un total de 30 gols i rebent-ne només tres.\nEl conjunt de Miguel Ángel Izquierdo és quart amb 12 punts, tres menys que el FC Barcelona, l’actual líder amb 15. Entre el Barça i Marfil hi trobem al Futsal Mataró (15) i a la Unión (13), que aquest any està sorprenent a tothom sota la direcció del gran Javi Rodríguez.\nEl pròxim dissabte, el juvenil juga a domicili a la pista del Sicoris Club (17:30h). Els lleidatans són l’actual cuer de Divisió d’Honor, ja que en cinc jornades només han pogut sumar un punt de 15 possibles. Després d’aquest partit, Marfil rebrà al Barça.\nArticle anteriorXavi Passarrius: “M’ha agradat l’actitud de l’equip”\nArticle següentTres seguides molts mesos després


com la dieta cetogènica em va ajudar a perdre 15 lliures - Pèrdua De Pes, Setembre 2021\nLa majoria de nosaltres hem estat al mateix lloc que la mare de tres Amy Levine, de 46 anys, en una missió de perdre uns quants quilos de més, en absolut. Però, quan va passar a una dieta amb baix contingut de sucre i després a una dieta cetogènica, Levine va llançar el pes sense tenir mai gana.\nFa dos mesos, Amy Levine va sentir la manera que molts de nosaltres feia: frustrada amb les nanses d’amor persistents i farta de colar-se als texans. Estava cansada de tenir una mica de pes addicional, i en realitat vaig començar a roncar a la nit, diu, tot i que el ronc és més freqüent en persones que tenen sobrepès i té efectes perjudicials sobre la salut. Em vaig horroritzar! En aquell moment, Levine va decidir fer un canvi. Va escoltar sobre Hacienda del Sol, un refugi de benestar a Costa Rica, de la col·lega del seu marit Jason, que va dir que la seva dona va tenir una experiència transformadora durant la seva visita.\nEns vam fixar en el programa i vaig estar a bord immediatament, diu Levine sobre la retirada de benestar de Hacienda del Sol. Com a mare de tres anys, la idea d’anar a Costa Rica, sola !, durant una setmana era un somni. Així que ella la va reservar. Amb sis setmanes per preparar-se, Levine diu que volia sentir-se preparada física i mentalment per participar, així que va decidir netejar-se el menjar. Em vaig comprometre amb una dieta molt més conscient, diu Levine sobre la seva preparació prèvia al viatge. Simplement no vaig menjar res que no hauria de menjar. Això significava tallar sucre (excepte fruita), canviar a cereals integrals i practicar un bon control de les porcions. Ella també va millorar el seu règim d'entrenament, muntant en bicicleta estacionària durant 30 a 60 minuts, tres vegades per setmana. En aquestes sis setmanes, he perdut 10 lliures, diu. Em va sorprendre molt perquè no creia que mengés tan malament. Però la seva setmana a la botiga del Sol va requerir més canvis dietètics. (Aquí hi ha algunes maneres sorprenents de provocar el seu hàbit de sucre.)\nUna dieta de cetosi\nLevine va arribar a Costa Rica sentint més lleuger i preparat com mai per afrontar el programa de pèrdua de pes de Hacienda del Sol (Retiro Ketogenic i TacFit Weight Loss Retreat), que es basa en una dieta cetogènica o súper baixa en carbohidrats, per obtenir resultats màxims en un mínim de temps. . Una dieta cetogènica canvia el seu metabolisme de la crema de carboni a la crema de greixos, un estat conegut com a cetosi. Per arribar-hi, cal menjar menys de 30 a 50 grams nets de carbohidrats al dia, tallant tots els grans, sucre (inclosa la fruita) i els cultius d’arrels i tubercles, incloses les patates i les pastanagues. Què pots menjar? Carn, lactis, verdures, ous, peixos i fruits secs. Amb això, el vostre cos comença a produir molècules de combustible anomenades cetones a partir de greixos, en lloc de hidrats de carboni. Això significa que el teu cos està cremant greix per crear energia. Levine també va fer activitats diàries d’exercici i benestar com el ioga i la meditació. (Això és el que succeeix quan teniu un 100% sense carb.)\nMàximes i mínims\nCortar fruita era el més difícil per a mi, diu Levine. Sobretot quan hi ha plàtans que creixen i els mangos que cauen dels arbres del voltant. Però no va ser tot sacrifici. Levine va gaudir de menjars frescos que consisteixen principalment en aliments crus com alvocats i germinats, juntament amb peixos i ous cuinats per a proteïnes, en grans porcions. Una de les coses amb les quals pateixo és el control de les porcions i vaig sentir que les porcions eren realment grans, diu. Al final, només vaig poder acabar aproximadament la meitat del que estava al meu plat, així que vaig perdre pes, però no tenia molta fam. mantenir-lo fora.)\nMoltes persones que es comprometen amb una dieta cetogènica descriuen el que es coneix com la grip cetogènica. És bàsicament el sucre que surt del teu cos, diu Levine. El dia quatre, Levine va començar a tenir símptomes semblants a la grip. Amb prou feines podia sortir del llit i posar-me la roba, diu. Em va semblar que tingués la grip, menys la febre. Ramiro Gallardo, el propietari del balneari, va aconsellar a Levine que es continués movent per superar-la. Vaig passar una bona part del dia caminant de nou a la piscina, sentint com si tingués 90 anys, diu Levine. L’endemà va poder participar en una classe de ioga i en un passeig per la platja. Una vegada que ho vaig passar, em vaig sentir bé.\nUna de les causes principals de la grip cetogènica, diu Levine, és la deshidratació. Durant la seva setmana a la botiga del Sol, es va beure una beguda súper hidratant consistent en aloe vera, pebre, sal, calç i moringa dues vegades al dia. Hi ha una culleradeta sencera de sodi a la beguda, diu. S’obté sodi, magnesi i potassi, i aquestes són les coses que el seu cos manca amb aquesta dieta, sobretot al principi. Ara s’assegura que prengui pastilles de sodi i electròlits (recomanades per a qualsevol persona de la dieta cetogènica) per ajudar-la a mantenir-se hidratada. Aprendre a reconèixer els signes de deshidratació.\nTens greix del ventre? Un dels avantatges és que la pèrdua de pes normalment prové de la cavitat abdominal, diu Levine. “Per a mi, aquest era el meu problema més gran. Sempre estava lluitant per fer-me un botó i estar còmode. El meu pes és al meu estómac, i aquí és el que el vaig perdre des del principi. ”Durant la seva setmana a Costa Rica, Levine va perdre altres cinc lliures i ha mantingut aquesta pèrdua de pes des de llavors. A més, també va sentir un impuls important en l’energia. Ho diuen el ceto alt. Tens la sensació que puguis córrer una marató ”, explica Levine. Una vegada que arribeu a la cetosi, us sentiu molt més energètics i saludables i més forts. Aquí és per què la pèrdua de pes pot haver colpejat en un altiplà.\nS'enganxa amb ell\nTres setmanes després del viatge, Levine s'ha instal·lat a la seva rutina diària, vivint i criant tres filles a Nova Jersey, però s'ha compromès a mantenir la seva dieta cetogènica a casa. Ara és capaç d’afegir fruites (només baies) a la dieta i utilitza l’almívar Lakanto — un xarop sense sucre fet de monkfruit— per satisfer la seva dolça dent. Realment sento que aquesta és una manera sostenible de baixar de pes, diu. No tenir gana fa realment possible i puc trobar receptes substitutives (és una gran fan de Pinterest), així que no em sento privat. Comencen a sentir que puc mantenir-ho sempre. ”Llegiu els secrets de 12 persones, com Levine, que han mantingut la pèrdua de pes.\ncom aromatitzen l’aigua seltzer\ndieta de pèrdua de pes extrema de Chris Powell\n20 grams de proteïna equival a quantes unces


L’Ajuntament de Sitges prepara l’acollida de població refugiada a Sitges | Guanyem Sitges\nMar 9, 2022 | Notícies | 0 comments\nLes persones i entitats o empreses que vulguin col·laborar amb el procés d’acollida de persones refugiades a Sitges ho han de fer en coordinació amb el departament de Drets Civils de l’Ajuntament de Sitges.\nL’ajuntament fa una crida a totes les persones que parlin ucraïnès o rus, també a empreses que necessitin ocupar un lloc de feina i a propietaris de pisos que els puguin posar en lloguer per allotjar a les persones refugiades. Tots aquests oferiments es gestionaran a través d’un formulari que ha activat l’ajuntament expressament per a aquesta funció.\nL’Alcaldessa de Sitges, Aurora Carbonell, “agraeix totes les mostres de suport rebudes. Una vegada més, Sitges demostra el seu vessant més solidari”. L’alcaldessa remarca que “les persones que vulguin col·laborar ho han de fer a través de l’Ajuntament com a organisme oficial, ja que cal garantir el circuit d’acollida de les persones que necessitin refugi i oferir un funcionament correcte i coordinat”.\nLes famílies que acullin menors per vincles d’amistat i familiars és important que contactin amb el departament de Drets Civils des d’on es gestionarà l’escolarització de l’infant i altres necessitats.\nPer tal d’atendre els dubtes de les persones refugiades i donar una resposta ràpida, s’ha activat l’adreça de correu electrònic poblaciorefugiada@sitges.cat.\nLa regidora de Drets Socials, Ciutadania i Igualtat, Júlia Vigó, recorda que “cal vehicular les accions solidàries de la ciutadania a través d’organismes oficials” i sobretot recalca “la importància de sumar esforços per tal de donar una resposta integral i ordenada com a municipi”.\nCom a mesura d’urgència, l’Alcaldessa de Sitges, Aurora Carbonell, explica que “des de l’Ajuntament hem creat un grup de treball format per diferents departaments per tal de coordinar totes les actuacions que s’hagin de desenvolupar des del municipi”. Addicionalment, s’ha arribat a diferents acords amb establiments locals per tal de poder oferir una primera resposta d’allotjament urgent.\nL’Alcaldessa de Sitges afegeix que “estem en contacte també amb la Conselleria d’Igualtat i Feminismes que és qui coordina l’allotjament massiu de persones que fugen del conflicte”.\nL’Ajuntament de Sitges ha preparat un circuit d’acollida per donar cobertura i ajuda a totes les persones que es preveu puguin arribar a Sitges, amb accés als diferents recursos gestionats tant per l’Ajuntament com per entitats de la vila.\nEl circuit d’acollida preveu com cobrir necessitats com assessorament jurídic, acompanyament psicològic i accés a serveis bàsics com l’escolarització per als infants i educació per a adults.\nEl circuit s’anirà adaptant a l’arribada de nous refugiats per donar resposta a les necessitats que es vagin generant.\nTel d’atenció de l’oficina de Drets Civils per demanar cita per fer la primera acollida 938113180


Uns 20 científics reclamen una avaluació independent de la gestió del Covid-19 | Diari La República Checa\nMés de 300.000 casos, 28.498 morts confirmades, unes 44.000 morts en excés. Més de 50.000 treballadors de la salut infectats i gairebé 20.000 morts en residències de gent gran.\nEl catedràtic Àlex Arenas\nAquesta era la radiografia del pas de la COVID-19 fins al 4 d’agost a l’Estat espanyol que, amb una població de 47 milions d’habitants, és un dels països més afectats per la pandèmia. Amb un sistema de salut considerat entre els millors del món molts científics es pregunten: com és possible que s’hagi arribat a aquestes xifres de morts i infectats?\nPer buscar respostes, però sobretot per trobar solucions per preparar el país per a noves onades del virus i futures pandèmies, 20 personalitats del món de la recerca han signat una carta publicada a la revista científica The Lancet en la que reclamen una auditoria independent sobre com s’ha gestionat la pandèmia a l’estat Espanyol. Entre els signants hi ha el catedràtic i investigador del Departament d’Enginyeria Informàtica i Matemàtiques de la URV Àlex Arenas, expert en models matemàtics per estudiar la propagació d’epidèmies i que ha assessorat els governs espanyol i català durant aquesta crisi sanitària.\nEntre les possibles explicacions a l’afectació que el SARS-CoV-2 ha tingut al país, els experts signants apunten a “una falta de preparació per a la pandèmia (sistemes de vigilància dèbils, baixa capacitat per fer PCR, falta d’equips de protecció personal i d’equip de cures crítiques), una reacció tardana de les autoritats centrals i regionals, processos lents en la presa de decisions, alts nivells de mobilitat i migració de la població, falta de coordinació entre les autoritats centrals i regionals, poca dependència de l’assessorament científic, envelliment de la població, grups vulnerables que experimenten desigualtats socials i de salut i falta de preparació a les residències de gent gran”.\nAquests problemes, afegeixen, “es van veure exacerbats pels efectes d’una dècada d’austeritat que havia esgotat la força laboral sanitària i reduït la salut pública i les capacitats del sistema de salut”.\nA l’article reclamen “una avaluació exhaustiva dels sistemes de salut i assistència social per preparar el país per a noves onades de COVID-19 o futures pandèmies, identificant debilitats i fortaleses i lliçons apreses”. En aquest sentit, també demanen que es faci una avaluació “independent i imparcial per part d’un panell d’experts internacionals i nacionals, centrats en les activitats del govern central i de dels governs de 17 comunitats autònomes”. Segons aquest grup d’experts, aquesta avaluació hauria d’incloure tres àrees: governança i presa de decisions, assessorament científic i tècnic i capacitat operativa. A més, “han de tenir-se en compte les circumstàncies socials i econòmiques que han contribuït al fet que l’estat Espanyol sigui més vulnerable, incloent-hi les creixents desigualtats”.\nEn el seu article també volen deixar clar que aquesta avaluació “no ha de concebre’s com un instrument per repartir culpes. Més aviat, ha d’identificar àrees en les que la salut pública i el sistema de salut i assistència social han de millorar.”. Tot i que aquest tipus d’avaluació no és habitual a l’estat Espanyol -apunten- diverses institucions i països com l’OMS i Suècia han acceptat la necessitat de fer aquest tipus de revisió com a mitjà per aprendre del passat i preparar-se per al futur.\nEl document finalitza amb una petició al govern de l’Estat espanyol per tal que consideri aquesta avaluació “com una oportunitat que podria conduir a una millor preparació per a una pandèmia, prevenir morts prematures i construir un sistema de salut resilient, amb evidència científica en el seu nucli”.\npreviousMichelle Obama confessa patir una depressió\nnextEuropa adopta mesures més restrictives contra turistes espanyols


millor carretó elevador elevador en venda - Huamai Technology Co., Ltd.\nInici / Tots els fitxers adjunts / Forklift Bucket\nCub elevador elevador / Saltador elevador de carretons elevadors / Saltador de voltes\nCarretilla elevadora de la deixalleria (amb solt de palanca) · Aquesta paperera de forquilla lleugera és ideal per a ús en magatzems i en llocs per a residus generals i deixalles.\nCarretons elevadors de la cullera\nCubetes antiderapant tipus DB-MG per a un entorn de treball més net. Especialment útil per eliminar material solt de sòls com grava, gra o carbó. Una vora d’usura d’acer endurida garanteix una llarga vida útil. S'aboca mitjançant una palanca mecànica senzilla. Característiques adicionals ...\nVenda de cargadors elevadors\nGràcies a la basculació cap endavant i cap enrere mitjançant un cilindre hidràulic, aquesta cubeta és adequada per a la càrrega o descàrrega de materials solts, com ara sorra, carbó, grans i formigó, etc. La fulla de material resistent al desgast es solda a la part frontal de la galleda. Tractament superficial: pintat o galvanitzat ...\nCaracterístiques i avantatges El netejador té una característica següent: • Pes reduït amb material resistent a l'abrasió de gran qualitat. • Plaques de desgast laterals i inferiors. • Una o dues plaques web proporcionen força addicional i distribueixen les tensions de manera uniforme a tot arreu ...\nVenda d'elevadors d'elevadors d'alta qualitat\nUna cubeta hidràulica inclinada que es connecta ràpidament al carretó elevador, necessitant una funció hidràulica addicional per funcionar. El funcionament hidràulic permet una inclinació completa cap enrere i fa que aquesta cubeta sigui apta per a productes líquids La Unitat està equipada amb un ...\nCarretilla elevadora autocars\nMecanisme de bloqueig positiu fàcil d’utilitzar. La cadena de seguretat fixa la tremuja per al vehicle. Les costures soldades eviten fuites. Obertures de forquilla molt profundes. Llavis superiors formats de 2 ". Esmalt blau de gran visibilitat. Vídeos Especificació Número de model. Volum (m³) Capacitat total (mm).\nGarantia de qualitat • Pes reduït amb material resistent a l’abrasió de gran qualitat. • Plaques de desgast laterals i inferiors. • Una o dues plaques web proporcionen una resistència addicional i distribueixen esforços de manera uniforme a tota la galleda. • Perfil ampli i poc profund amb ...\nMuntacàrregues de 3 tones amb galleda, cub hidràulic\nEspecificacions Carretilla elevadora de 3 tones amb galleda, carretó elevador dièsel transmissió automàtica, direcció assistida, amb pal de doble de 3 metres Vídeos Tipus Dimensió busqueta exterior (mm) Màx. Mida de la forquilla (mm) Distància de la forquilla (mm) Pes de la unitat (kg) Capacitat (kg) Volum (m3) Gruix de la placa del busquet (mm) DBHS-12 1100 * 570 * 1200 ...\nDB-H Forquilla elevadora de forquilla en venda\nPlataforma elevadora per a muntacàrregues per a muntacàrregues elevadora per a home\nGanxos elevadors de muntatge de muntacàrregues elevadors de muntacàrregues\nPala de carretons elevadors\nMuntacàrregues de fixació giratòria


Un veí de Sils reanima el conductor d'un autobús que havia patit una aturada cardíaca - Diari de Girona\nUn veí de Sils reanima el conductor d'un autobús que havia patit una aturada cardíaca\nA causa de la parada, la víctima s´ha accidentat a la rotonda de Les Mallorquines i ha quedat inconscient\nacn | sils 05.03.2016 | 18:57\nUn veí de Sils reanima el conductor d'un autobús que havia patit una aturada cardíaca ACN\nUn veí de Sils ha aconseguit reanimar el conductor d´un autobús que aquest dissabte al mati ha patit una aturada cardíaca a la rotonda de Les Mallorquines d´aquest municipi de la Selva. El conductor es trobava circulant per la carretera quan, de sobte, ha sortit de la via i s´ha encastat contra un marge. Un veí que passava pel lloc ho ha vist i, en acudir al seu auxili, ha comprovat que el conductor estava inconscient. Per això, corregut uns 200 metres fins on es trobava un desfibril·lador mòbil i ha aconseguit reanimar-lo. Posteriorment han arribat els efectius del SEM que han traslladat el conductor en helicòpter fins a l´Hospital Trueta de Girona. L´home es troba ingressat en estat greu a la Unitat Coronària del centre hospitalari amb pronòstic reservat. L´alcalde de Sils, Martí Nogué, ha explicat que és el primer cop en quatre anys que fa que van instal·lar aquests aparells que algú utilitza un desfibril·lador.\nNogué ha explicat que els fets han succeït aquest dissabte al matí a la rotonda de la zona de Les Mallorquines del municipi. El conductor que circulava amb un autobús de grans dimensions ha patit un atac de cor i, posteriorment, s´ha accidentat pujant a sobre de la rotonda i i ha anat a parar a l´altre costat de la via. Un veí que es trobava al lloc ha vist els fets i ha intentat ajudar o auxiliar el conductor. En veure que estava inconscient no s'ho ha pensat dos cops i ha anat a buscar el desfibril·lador. "Per això, i pensant que potser havia patit un infart, ha anat ràpidament a agafar un desfibril·lador que hi havia a uns 200 metres i ha aconseguit reanimar la víctima, remuntar-lo", ha detallat el batlle.\nPosteriorment, un cop tenia pols, han arribat els efectius del Servei d´Emergències Mèdiaques que han pogut traslladar en helicòpter medicalitzat la víctima fins a l´Hospital Josep Trueta de Girona. L´alcalde ha detallat que aquest és el primer cop en quatre anys que fa que van comprar els aparells que algú n'utilitza algun. En concret, Dipsalut ha instal·lat cinc aparells d´aquestes característiques arreu del municipi i el consistori n'ha comprat dos més per col·locar-los en zones allunyades del centre urbà de la vila. A més, es dóna la casualitat que la setmana passada es va portar a terme un curset a diferents veïnats de Sils i Vallcanera per explicar als ciutadans com s´ha d´actuar en cas d'emergència i com poden utilitzar el desfibril·lador.\nEl conductor de l´autobús es troba en ingressat a la Unitat Coronària de l´Hospital Josep Trueta de Girona en estat greu i pronòstic reservat. Tot i l'accident, ningú més ha resultat ferit.


✅ Vénen dies de refredats, però es van confirmant els canvis\nVénen dies de refredats a partir de dimecres, però es van confirmant els canvis\nEl contrast tèrmic serà mol marcat entre les màximes i les mínimes amb nits de tardor i estiuet de dia\nper Xavi Segura dimarts, 6 d’octubre 2020 - 21:00h\nEls cels rogents seran freqüents aquesta setmana a Catalunya | Esteve Fornós\nLes temperatures màximes s’han disparat aquest dimarts i sembla que aquesta serà la tònica dels propers dies a Catalunya. De fet, ben bé fins dijous o divendres els migdies seran suaus o càlids, però compte perquè les nits seguiran sent de plena tardor, tot i que també pugen les mínimes. Un contrast tèrmic molt marcat que, de ben segur, provocarà molts refredats, ja que ens haurem d’abrigar a primera hora i al migdia podrem anar en màniga curta a molts llocs.\nNo obstant, aquest dimecres, 7 d’octubre, es formaran núvols baixos a la tarda entre la costa i prelitoral de Barcelona i Girona que, puntualment, poden deixar alguna gotellada anecdòtica a última hora. Aquest estiuet acabarà de cop de cara al cap de setmana llarg del Pilar, quan arribarà un nou i important canvi de temps.\nNovetats al cel\nPel que fa a l’estat del cel del dimecres, seguiran creuant moltes bandes de núvols alts i prims que enteranyinaran el dia en nombroses ocasions, alhora que faran que les sortides i postes de sol siguin espectaculars amb cel rogent. La novetat serà que, a partir del migdia i durant la tarda, es formaran molts núvols baixos a punts del litoral, prelitoral i nord-est que aniran a més i que, a última hora, podrien deixar alguna gotellada. Poca cosa tot plegat. També s'esperen alguns plugims o ruixats febles al vessant nord del Pirineu. Per la seva banda, el vent de ponent al sud i de tramuntana a l'Empordà bufaran moderadament, localment reescalfats.\nSi ens fixem en les temperatures, pujaran encara una mica més, tot i que quedaran més frenades al nord-est per la formació d’aquests núvols baixos. La majoria de màximes es mouran entre els 23ºC i 28ºC, mentre que de nit pujaran clarament les mínimes, amb entre 14ºC i 19ºC a la costa i prelitoral i de 12ºC a 17ºC a la resta, més baixes al Pirineu.\nTot i això, l’ambient seguirà sent de tardor a la nit, mentre que l’amplitud tèrmica, és a dir, la diferència de temperatures entre el dia i la nit, serà molt marcada, excepte a punts del nord-est afectats pels núvols. Compte amb els refredats.\nAquests núvols baixos aniran a més dijous a punts de la costa i prelitoral, on cauran alguns xàfecs. No obstant, es mantindran semblants les temperatures, a l’espera que, de cara al cap de setmana, arribin canvis importants amb més fred i nous xàfecs. Un ambient, de nou, atípic d’avançada tardor que ens acompanyarà també el dilluns 12 d’octubre, dia del Pilar i festiu a tot arreu.\nPrevisió Setmanal: Del fred a un petit estiuet, però la setmana pot acabar molt moguda


Espanya treballa en el primer imant europeu que concentra energia solar - Diari de Girona\nEspanya treballa en el primer imant europeu que concentra energia solar\nElytt i Iberdrola són les dues empreses espanyoles que treballen en el projecte\n16.03.2020 | 00:44\nDues empreses espanyoles, Elytt i Iberdrola, han participat en la construcció del primer imant europeu fabricat per a l'ITER, el major experiment en el camp d'energia de fusió que té per objectiu concentrar l'energia del sol per obtenir energia il·limitada i neta.\nSegons ha informat l'agència europea Fusion for Energy (F4E), amb seu a Barcelona, es tracta del primer imant d'aquest tipus fabricat a Europa, i fa 17 metres d'alt i 9 d'ample i 320 tones, tant com un avió Airbus A350.\nL'imant s'instal·larà a l'ITER, un centre situat a Cadarache, al sud de França, en la major instal·lació experimental del món dedicada a la fusió, que s'ha dissenyat per demostrar la viabilitat científica i tecnològica d'aquest tipus d'energia. Els científics esperen que l'ITER pugui generar una potència tèrmica total de 500 MW durant uns set minuts. Quan sigui propulsat amb un corrent de 68.000 ampers, el camp magnètic arribarà fins a 11,8 tesles, és a dir, unes 250.000 vegades el camp magnètic de la Terra.\nEuropa contribueix al projecte sufragant gairebé la meitat dels costos de producció, mentre que els altres sis membres d'aquesta aliança d'empreses internacional (Xina, Japó, Índia, República de Corea, Rússia i els Estats Units) cobriran la resta a parts iguals. L'imant europeu és la primera de les 18 bobines de camp toroïdal que es lliuraran a l'ITER, i també el primer component de la UE d'aquesta mida que s'aportarà al projecte.\nLa UE ha finançat la fabricació d'aquest component d'alta tecnologia a través de Fusion for Energy (F4E), l'organització que gestiona la contribució europea a l'ITER, que té la seu a Barcelona i que ha col·laborat amb almenys 40 empreses i més de 700 persones per produir les deu bobines.\nEls principals contractistes són les espanyoles Elytt Energy i Iberdrola Enginyeria i Construcció i les europees Simic, ASG Superconductors, CNIM i el consorci ICAS. Està previst que la bobina es traslladi d'Itàlia a França la propera setmana.\nSegons ha informat F4E, el gran imant arribarà amb vaixell al port de Fos-sur-Mer (Marsella) i després es traslladarà a l'emplaçament de l'ITER, a Cadarache.\nLa construcció dels deu imants europeus es porta a terme a fàbriques de Torí (Itàlia), on l'ICAS va produir el conductor, i a La Spezia (Itàlia), on ASG Superconductors, en col·laboració amb Elytt Energy i Iberdrola Enginyeria i Construcció, fabriquen el nucli intern dels imants. A Toló (França) el CNIM va produir l'equip per inserir el conductor a l'imant, mentre que a Marghera (Itàlia), el Simic va produir un equip similar per inserir el conductor en l'imant.\nDuque assegura que fer tests massius a la població «no és una opció vàlida».\nNoel tanca acords a la Xina i preveu exportar 17.000 tones de porcí fins al 2021.


PER QUÈ SOMIÀVEM AMB FLOTAR BAIXANT ESCALES QUAN ÉREM NENS - ARTS + CULTURA\nPer què somiàvem amb flotar baixant escales quan érem nens\nRecordo vivament la primera vegada que vaig somiar amb flotar per les escales. Dormint-me a dormir després d’una llarga sessió al Game Boy, podia escoltar una veu familiar que cridava el meu nom i una estranya obligació d’anar a investigar. De peu a la part superior de les escales, de cop i volta el meu cos es va tornar ingrassa i vaig començar a levitar d’una manera similar a la de quan Mario desenvolupa la capa i pot volar. Durant el que semblava una eternitat, vaig flotar lentament fins a la part inferior de les escales, amb els peus completament per sobre del terra en tot moment. Tan bon punt vaig aterrar, vaig poder veure la silueta d’una figura clarament masculina mirant cap a mi. Però, abans que pogués girar-se, el somni havia acabat i el meu jo de set anys es va despertar sentint-me estranyament relaxat. L’endemà a l’escola, la gran majoria dels meus amics també em van cridar quan vam discutir el somni i com havíem aconseguit utilitzar les nostres ànimes per volar.\nL’avantatge de la retrospectiva suggeriria que jo i els meus amics érem mentiders, o simplement havíem fotut nens de la mateixa longitud d’ona. Tot i això, una cerca ràpida a Google revela que es tracta d’un fenomen una mica global. Després d’haver llegit centenars de comptes en línia, dues coses es posen de manifest ràpidament; la majoria de flotadors tenien menys de 10 anys quan van experimentar el somni i també semblen estar a la meva generació. Usuari de Reddit awESOMEkward recorda: Suposo que tenia uns tres anys. Jo estava dret a la part superior d’una escala de moqueta, amb uns 12 graons en total. Per alguna raó, sabia que podia saltar-los il·lesos. I així ho vaig fer. Vaig flotar per les escales i recordo sentir-me molt protegit com si alguna cosa em portés.\nUn altre usuari de Reddit, MissLilyAnne, afegeix: Anava a saltar des de la part superior de les escales, però quan vaig saltar, vaig acabar flotant cap avall, amb la punta dels dits tocant lleugerament la barana mentre flotava cap avall. Era molt conscient que era estrany, ja que passava, però no tenia por, sinó més alegre.\nAltres veuen el somni com a prova d’una experiència fora del cos; un terme àmpliament atribuït al físic George Tyrell i al seu llibre de 1943 Aspectes , i amb una història que remunta als antics egipcis, que presentaven l ''ànima' com la capacitat de planar fora del cos físic. El londinenc James, que ara té 27 anys, recorda: Quan era molt jove tenia somnis regulars on flotava per les escales i també al voltant de casa meva. Fins i tot solia surar fins a les posicions del sostre on em podia amagar i mirava cap avall mentre els meus pares discutien. Estava fent servir els músculs per controlar el moviment i encara crec que va ser una experiència fora del cos.\nLlavors, què podria significar el somni flotant? I els flotadors podríem estar realment recordant algun tipus de projecció astral? Curiosament, el professor Martin Conway, cap de psicologia de la City City de Londres, admet que el seu propi fill de 29 anys ha tingut el mateix somni. No obstant això, diu que el somni és 'molt probablement' un exemple més de col·lectiu falsa memòria. No és estrany recordar aquestes boges experiències que es comparteixen àmpliament. Milers de persones cada any encara recorden que Déu els havia enviat a la terra per néixer o haver vist informes de notícies Nelson Mandela morint a la presó als anys vuitanta. La realitat és òbviament molt diferent.\nConway està particularment interessat en com el somni flotant ha tingut un impacte tan profund en una generació nascuda als anys 80 i 90. Això és una cosa que diu que donaria a qualsevol científic una pausa per pensar. La seva teoria és que la meva comparació amb un Super Mario amb capa flotant és més que una casualitat. Vau ser la primera generació que va aparèixer en la cultura dels videojocs i personatges com Sonic drift i suren al voltant de paisatges molt onírics. Potser hi ha un enllaç?\nVau ser la primera generació que va aparèixer en la cultura dels videojocs i personatges com Sonic drift i suren al voltant de paisatges molt onírics. Potser hi ha un enllaç? - Professor Martin Conway\nSegons el psicòleg i expert en somnis Ian Wallace, que ha estat investigant els somnis durant més de tres dècades, el primer informe publicat sobre el somni flotant es remunta al 150 d.C. i a Oneirocritica, els escrits d’Artemidor, un antic astròleg grec. Diu que els informes principals sobre el motiu del somni flotant, que afirma tenir desenes de milers al seu arxiu, han esdevingut tan populars entre els mil·lenaris, són pel seu accés a eines de publicació com Internet. Diu que ha parlat amb persones nascudes als anys vint que també comparteixen el somni.\nWallace diu que el somni és la forma del cervell de processar una nova habilitat. He parlat amb persones que han tingut aquest somni que viuen en bungalows i, tot i així, encara recorden haver flotat per una escala; això no és casualitat, diu. Gairebé tothom amb qui parlo experimenta el somni flotant a l’hora d’aprendre una nova habilitat important a la seva vida i això és degut a que les escales representen el procés pas a pas del cervell que converteix un procediment en un procés inconscient. Una vegada que apreneu a anar en bicicleta, es converteix en una habilitat inconscient i el somni flotant significa el procés per arribar a aquesta etapa.\nLes escales representen el procés pas a pas del cervell que converteix un procediment en un procés inconscient: Ian Wallace\nLi explico a Wallace que el meu pare va morir inesperadament, només uns anys abans dels meus diferents somnis flotants. Respon amb confiança: la veu que heu escoltat era la del vostre pare, ja que moltes persones que suren escolten la veu d’una persona que han perdut recentment. El somni forma part del procés de dol o de deixar anar alguna cosa. La flotació consisteix en relaxar-se en un mateix. Igual que la teoria dels cinc passos del dol d’Elizabeth Kubler-Ross, els passos del vostre somni representen com el vostre cervell anava aprenent progressivament a seguir endavant.\nCuriosament, Luke, un jove de 26 anys, també va ser cridat a la planta baixa per una veu familiar. Sempre la meva mare cridava al somni flotant, cosa estranya, ja que en aquell moment s’havia mudat de casa i estava molt malalta a l’hospital.\nPerò, què passa amb aquells que afirmen que somiar els permet activar la seva ànima? Thomas Graham Brown, neurofisiòleg popular als anys vint i contemporani de Freud, va afirmar que el cervell humà genera contínuament imatges inconscients, que només processem quan somiem. Aquest animus és el que és la teva ànima. Wallace diu que la idea de l’ànima prové d’aquest generador d’imatges del cervell.\nEl somni flotant és una cosa molt real de la qual Wallace continua rebent desenes de testimonis anuals. Però no és casualitat que afecti principalment els joves. Ell explica: Quan ets un nen, és quan el cervell aprèn més, per això és comú que experimentes el somni flotant. És tan senzill com això. No obstant això, les persones grans que aprenen una nova habilitat tenen la mateixa probabilitat de tenir aquest somni. I ho fan.\nTot i que és difícil discutir amb un autor expert i best-seller, que va escriure el Completa el Diccionari de Somnis A-Z , per a aquells que experimenten flotar per les escales, no sempre és tan fàcil d’explicar. Sé que no somiava, argumenta apassionadament un usuari del fòrum 'Misteris inexplicables', que diu estranyament que podia flotar per les escales de la vida quotidiana de petit. Un altre usuari es burla de: Recordo ser aquest nen petit grassonet que va intentar surar per les escales amb la meva disfressa de Batman; Vaig fallar cada vegada.\nHeu tingut mai aquest somni? Expliqueu-nos-ho als comentaris.


La Llumenera de Nova York: Plou, i a defora bufa es vent\nPlou, i a defora bufa es vent\nChris McGrath/The New York Times\nDiumenge va ser el segon dia més plujós de la història a Nova York des que se'n té constància, és a dir, des de 1869. Fins a la mitjanit d'ahir, van caure 190 litres per metre quadrat en tan sols un dia, a l'observatori de Central Park.\nXavi Menós 16 d’abril, 2007 23:59\nse't va trencar el paraigües o es va quedar a casona?\nAnònim 17 d’abril, 2007 03:16\nHe he he he he he he he he he he he he he he... ai perdó. Dius que plou a NYC?\nPS. Si la foto és teva és de premi!\nAnònim 17 d’abril, 2007 07:48\nLa foto es del NYC (enllaç al mateix post).. tu no ets fotògraf del NYC, oi. I si que es maca...si.\nAqui a BCN ja ha tornat a sortir el sol!!!\nJT 17 d’abril, 2007 07:58\nsembla que aixo ja ha estat un bon assaig d'armaggedon (paraula que sempre m'ha fascinat).\n190 l/m2, per fin un numero que em diu alguna cosa... perque mai he acabat d'entendre aixo de mesurar la pluja en "inches"....\nmiq 17 d’abril, 2007 08:45\nVaig sortir de casa amb un paraigua i hi vaig tornar amb un de diferent. La mutació va tenir lloc al paraigüer del restaurant on vam fer el brunch: algun comensal daltònic.\nLa foto no és meva. Va sortir ahir al NYTimes. Defak... llegeix la lletra petita!\nI si, sort de sant Google i el seu conversor d'unitats! Encara m'hi estaria trencant les banyes amb això de les 7,46 polzades de pluja.\nAnònim 18 d’abril, 2007 07:31\nOoops... Serà que no estic avesat a que la gent citi fotografies robades... Ara, si t'hi poses i arrisques la Sony sota la pluja segur que la superes.


COMUNICAT APP GUIA D'ÚS APP\nL’Escola ofereix a tot els seus alumnes el servei de menjador durant tots els dies del curs escolar. Els menjars són elaborats a la CUINA PRÒPIA DE L’ESCOLA seguint un menú mensual elaborat pels dietistes de l’empresa Ágoraque gestiona aquest servei. L’escola disposa de dos espais diferenciats dedicats a menjador, un a l’edifici del C2 on estan els alumnes d’Infantil i Cicle Inicial de Primària i un altre al del C1 on estan els alumnes de cicle mitjà i superior i l’ESO. En ambdós espais s’organitzen dos torns per dinar.\nEl servei de menjador de l’escola pretén, a més a més de que els alumnes s’alimentin equilibradament, ajudar-los a conviure durant l’àpat i en les activitats de lleure, de les quals disposen abans i després de dinar. Els alumnes de P3 fan cada dia la migdiada després de dinar.\nDel servei de menjador es pot fer ús de manera fixa o esporàdica, aquells que decideixen quedar-se de forma esporàdica únicament han de comunicar-ho a qualsevol de les dues porteries el dia anterior. Els dies de sortida els alumnes usuaris de menjador disposaran de servei de pícnic.


Preguntes freqüents 21-22 | UPV - Universitat Politècnica de València\nInici UPV :: Perfils :: Futur estudiant :: Després del batxillerat o CFGS\nPreguntes freqüents 2021-2022\nMatrícula i costos\nEn pagar les PAU, em serveix per a les dues convocatòries (ordinària i extraordinària)?\nLes taxes de les PAU s'abonen per a cadascuna de les convocatòries. L'import de les taxes és únic, de 78,20 euros, independentment del nombre d'exàmens que realitzes (només fase obligatòria; fase obligatòria i voluntària, o només fase voluntària).\nHi ha algun tipus de descompte a l'hora de pagar les PAU?\nPer a l'abonament de les taxes de PAU tens les exempcions i bonificacions següents. Hi ha exempció del pagament de les taxes de les PAU si estàs en alguna d'aquestes situacions: discapacitat, família nombrosa de categoria especial, família monoparental de categoria especial, víctima de violència de gènere, víctima de terrorisme, situació d'exclusió social, sistema de protecció de menors, sistema judicial de reeducació, matrícula d'honor en segon de batxillerat o premi extraordinari de batxillerat.\nHi ha exempció del pagament del 50% de les taxes de les PAU si et trobes en alguna d'aquestes situacions: família nombrosa de categoria general o família monoparental de categoria general.\nL'assignatura troncal general vinculada a la modalitat de batxillerat (Matemàtiques II, Matemàtiques Aplicades a les Ciències Socials II, Llatí II o Fonaments de l'Art II) de la fase obligatòria puntua dues vegades? I l'idioma estranger?\nSí, la qualificació d'aquesta assignatura s'utilitza dues vegades, per a calcular la mitjana de les 5 de la fase obligatòria i també per a fer la ponderació, junt amb les altres 4 (com a màxim) de la fase voluntària que s'utilitzen per a fer la ponderació. L'idioma estranger de la fase obligatòria està en la mateixa situació.\nSi no em presente a la fase voluntària, també se'm pondera la troncal general de modalitat de la fase obligatòria? I l'idioma estranger?\nSí. Si l'estudiant no es presenta a cap assignatura de la fase voluntària pot tenir un màxim de 14 punts per a l'admissió a la universitat, en algunes titulacions, perquè l'assignatura troncal general cursada amb vinculació a la modalitat (Matemàtiques II, Matemàtiques Aplicades a les Ciències Socials II, Llatí II o Fonaments de l'Art II) se li fa la ponderació automàticament (en aquelles titulacions en les quals es puga), igual que l'idioma estranger de la fase obligatòria. Cal tenir present que l'assignatura troncal general vinculada a la modalitat sempre puntua 0,2, en aquelles branques en les quals es fa la ponderació.\nSi em presente a la fase voluntària, també se'm pondera l'assignatura de la fase obligatòria?\nSí. L'estudiant pot tenir un màxim de 6 assignatures en què es fa la ponderació, les 4 de la fase voluntària, la troncal general de modalitat de la fase obligatòria i l'idioma estranger de la fase obligatòria. El sistema informàtic agafarà, per a cada titulació universitària, les qualificacions de les 2 (d'aquestes 6 assignatures) en què millor nota d'admissió tinga l'estudiant.\nSi soc una alumna o alumne estranger, és a dir, que estudie en un centre de la Comunitat Valenciana però amb un sistema educatiu estranger, o que vinc directament d'un altre país, puc accedir a les universitats valencianes?\nSí. Cal diferenciar si el país dels estudis és un dels que tenen conveni d'accés amb Espanya o si no en té. Les condicions de l'accés, les determinarà la UNED. Si l'estudiant ha de fer les PAU per a accedir a les nostres universitats, aquestes proves han de realitzar-se a la UNED, les proves PCE. És la UNED la que emetrà una credencial i farà les proves, amb les quals podrà accedir al nostre procediment de preinscripció universitària. Es pot consultar el document sobre accés i admissió d'estudiantat estranger.\nCom són els exàmens de la UNED per a l'accés d'alumnat estranger?\nEls exàmens de les PCE de la UNED poden consultar-se en la pàgina web d'aquesta universitat, en UNEDasiss. Web de la UNED\nPuc obtenir l'exempció de l'examen de valencià a les PAU?\nTé exempció de realitzar l'exercici de "valencià: llengua i literatura II" de la prova d'accés a la universitat l'alumnat que tinga una resolució positiva d'exempció de valencià a les PAU. Els centres educatius només poden concedir l'exempció de valencià a les PAU a l'estudiantat que està en una d'aquestes dues situacions:\na) Haver obtingut resolució positiva d'exempció de valencià en 4t de l'ESO o 1r o 2n de batxillerat.\nb) Haver obtingut resolució positiva d'exempció de valencià a les PAU per la Direcció General de Política Educativa.\nPreinscripció per al curs 2021-2022. Alumnes nacionals\nOn es realitza la preinscripció?\nEn línia, a través d'un assistent de la Generalitat Valenciana: www.preinscripcion.gva.es\nCom obtenir la clau?\nPer a entrar al portal, has d'identificar-te amb el nom d'usuari o usuària i la clau que et proporcionaran el primer dia de la PAU en el full d'etiquetes identificadores.\nPuc iniciar els tràmits, encara que em falte alguna dada?\nSí, en iniciar els tràmits es crea un fitxer on vas aportant la documentació que et demanen. Pots fer-ho en diverses sessions, a mesura que vages tenint les dades que et demanen.\nNecessite els documents originals en la preinscripció?\nNo, pots escanejar-los i pujar-los a mesura que els tingues. Et demanaran la presentació física d'alguns documents originals com el títol, però això serà quan ja estigues estudiant a la UPV. Pots presentar-los fins al desembre.\nCom sabré on m'han admès?\nEl document que acredita que has superat les PAU s'obté a través del Portal de l'Estudiant. Si t'han admès en un grau de la UPV, t'enviarem un missatge al mòbil amb el dia i l'hora concrets per a fer la matrícula en línia.\nOn puc consultar les ponderacions de les assignatures per a cada estudi de grau?\nEn la pàgina web del Servei d'Alumnat de la UPV: http://www.upv.es/entidades/SA/acceso/719586normalv.html\nCom es ponderen les assignatures dels dobles graus, si són diferents puntuacions en cada grau?\nEs pondera l'assignatura més alta, sempre per a beneficiar l'alumnat.\nPreinscripció per al curs 2021-2022. Alumnes estrangers\nPreinscripció des del sistema educatiu espanyol fora d'Espanya\nSe segueixen els mateixos passos que l'alumnat que està estudiant a Espanya. En acabar 2n de batxillerat, es realitzen les proves d'accés a la universitat (PAU) i s'obté la nota d'accés a la Universitat. La preinscripció es realitza en línia, a través d'un assistent de la Generalitat Valenciana: www.preinscripcion.gva.es\nPreinscripció des d'altres sistemes educatius\nPer a accedir a la UPV els estudiants han de realitzar dos tràmits previs. D'una banda, l'acreditació, que es realitza a la web UNEDasiss i per un altre, l'homologació, que es realitza a la web del Ministeri d'Educació espanyol. Per als sistemes educatius de l'espai europeu d'educació superior (EEES) o països amb conveni de reciprocitat tan sols fa falta l'acreditació. Per a la resta, homologació i acreditació. És molt recomanable iniciar els tràmits amb la UNED i el Ministeri com més prompte millor. Encara que la sol·licitud d'acreditació a la UNED no estiga resolta, l'alumnat ha de realitzar la preinscripció en termini.\nQuè és l'acreditació UNEDasiss?\nL'acreditació UNEDasiss és un certificat digital que permet a l'estudiant participar en els processos d'admissió a la universitat a Espanya, i que consisteix en la valoració d'expedients acadèmics obtinguts en sistemes educatius internacionals d'una manera homogènia i regulada. Aquesta acreditació inclou també les qualificacions de proves de competències específiques (PCE) realitzades a la UNED, així com altres serveis sol·licitats per l'estudiant.\nQuè necessite per a poder accedir a la universitat?\nSi has estudiat el batxillerat, has de superar les proves d'accés a la universitat (PAU). No obstant això, pots accedir sense les PAU si tens un títol de Tècnica o Tècnic Superior de Formació Professional, de Tècnic Esportiu o Tècnica Esportiva Superior, o de Tècnica o Tècnic Superior d'Arts Plàstiques i Disseny. I també si ja tens un altre títol universitari. Si has cursat estudis preuniversitaris en un sistema educatiu estranger, has de dirigir-te a la UNED. En tots els casos has de fer la preinscripció universitària, per a obtenir una plaça en un grau.\nQuè és la nota d'accés a la universitat (NAU)?\nAquesta nota es calcula com la mitjana ponderada del 60% de la nota mitjana de batxillerat i el 40% de la qualificació de la fase obligatòria. Per a fer una mitjana és necessari que la qualificació de la fase obligatòria siga igual o superior a 4 punts. Superaràs les PAU quan la nota d'accés a la universitat (NAU) siga igual o superior a 5 punts. La nota d'accés a la universitat (NAU) té validesa indefinida, i el màxim que pots obtenir ací són 10 punts.\nQuè és la nota d'admissió a la universitat?\nAcí entren en joc les ponderacions, és a dir, aquelles assignatures de la fase voluntària i algunes de la fase obligatòria que es ponderen amb 0,1 o 0,2, en funció del grau que tries. I el màxim que pots obtenir ací són 14 punts.\nA la UPV, hem dissenyat un simulador de notes, a manera informativa i sense cap validesa legal, perquè pugues calcular quina podria ser la teua nota d'accés i la teua nota d'admissió:\nQuè són les notes de tall dels graus i on puc consultar-les?\nLes notes de tall no les posen les universitats públiques, sinó que és la nota d'admissió que té l'última alumna o alumne matriculat en un grau en concret i en una universitat concreta. Les notes de tall poden variar d'un any a un altre, però solen variar poc. Depenen de la demanda, és a dir, la nota de tall la posa l'alumnat que entra a la universitat cada any, segons la seua nota d'admissió..\nLes notes de tall es poden consultar en cadascuna de les webs de les universitats públiques de la Comunitat Valenciana. Per exemple, a la UPV:\nI en la web de la Generalitat Valenciana:\nQuè he de fer en acabar un cicle formatiu de grau superior si vull iniciar estudis universitaris de grau?\nPots fer la preinscripció, sense necessitat de fer les PAU. Però tingues en compte que entres en el mateix grup que l'alumnat de batxillerat que sí que fa les PAU i la seua nota d'admissió a la universitat pot arribar als 14 punts, mentre que la teua arriba als 10 punts. Segons quin grau vulgues estudiar (i tenint en compte la nota de tall) pots presentar-te als exàmens de la fase voluntària de les PAU per a pujar nota. Però això és voluntari.\nSi no he obtingut plaça en el grau que vull cursar, què puc fer?\n- Pots presentar-te a la fase voluntària de les PAU per a pujar nota.\n- Pots començar un altre grau i quan s'òbriga el període per a sol·licitar "la continuació d'estudis", de mitjan febrer a principis de març, sol·licitar el canvi al grau que volies cursar. Important: 1) has de tenir aprovats, com a mínim, 30 crèdits universitaris, i 2) s'ofereixen molt poques places, i les places s'atorguen en funció de l'expedient acadèmic universitari, és a dir, de la nota. Pots consultar tota la informació sobre aquest tema en la web del Servei d'Alumnat:\n- Pots estudiar un cicle formatiu de grau superior relacionat amb el grau que vols cursar.\nQuè puc fer si vull canviar d'estudis universitaris?\nQuan s'òbriga el període per a sol·licitar "la continuació d'estudis", de mitjan febrer a principis de març, sol·licita el canvi al grau que vols estudiar. Important: 1) has de tenir aprovats, com a mínim, 30 crèdits universitaris, i 2) s'ofereixen molt poques places, i les places s'atorguen en funció de l'expedient acadèmic universitari, és a dir, de la nota. Pots consultar tota la informació sobre aquest tema en la web del Servei d'Alumnat: http://www.upv.es/entidades/SA/ciclos/528248normalv.html\nQui pot sol·licitar l'admissió per continuació d'estudis?\nPot sol·licitar l'admissió per continuació d'estudis exclusivament l'estudiantat amb estudis universitaris oficials parcials espanyols o amb estudis universitaris estrangers.\nCom es fa el trasllat d'expedient d'una altra universitat a la UPV?\nCal entrar per "admissió per canvi d'estudis"; es paga la taxa corresponent al centre d'origen i es matricula a la UPV. L'admissió per canvi d'estudis és compatible amb la preinscripció general, és a dir, es poden fer totes dues sol·licituds.\nAdmissió per canvi d'estudis: es fa un estudi d'equivalència previ amb un mínim de 30 crèdits aprovats.\nAdmissió per preinscripció: el reconeixement de crèdits és posterior a la matrícula i es demana al seu centre per la intranet.\nQuè he de pagar en matricular-me d'un grau universitari?\nLa UPV és una universitat pública i els seus preus estan subvencionats. El primer any sol costar entre 1.000 i 1.300 euros, més les despeses de secretaria i homologació, que no arriben als 200 euros.\nEl preu de la matrícula està en funció del nombre de crèdits dels quals et matricules i del preu del crèdit. El preu del crèdit, l'estableix anualment la Conselleria i varia en funció del nivell d'experimentalitat al qual pertanga el grau en què t'has matriculat. També varia segons es tracte d'una primera, segona, tercera o successives matrícules, és a dir, si repeteixes assignatures. Pots consultar el decret de taxes en l'enllaç següent:\nA més dels crèdits dels quals et matricules, has de pagar les taxes següents:\n- Obertura d'expedient, en el cas que siga la primera vegada que et matricules d'uns estudis.\n- Certificat acadèmic oficial (CAO), on consten les qualificacions de les proves d'accés a la universitat (PAU).\n- Expedició/manteniment del carnet de la Universitat.\n- Assegurança escolar (si eres menor de 28 anys).\nQuins són els mètodes de pagament de la matrícula?\nLes formes de pagament que pots triar per a pagar la matrícula són:\n- Càrrec en compte en un termini\n- Càrrec en compte en dos terminis\n- Càrrec en compte fraccionat per mesos (8 mesos)\n- Targeta de crèdit en un termini\n- Targeta de crèdit en dos terminis.\nA l'automatrícula has d'indicar quina és la forma de pagament que prefereixes. El primer pagament no es realitza fins al mes de setembre.\nHi ha algun motiu d'exempció per al pagament de les taxes de matrícula?\nSí. Hi ha exempció del pagament de les taxes de matrícula si estàs en alguna d'aquestes situacions: discapacitat, família nombrosa de categoria especial, família monoparental de categoria especial, víctima de violència de gènere, víctima de terrorisme, situació d'exclusió social, sistema de protecció de menors, sistema judicial de reeducació, matrícula d'honor en segon de batxillerat o premi extraordinari de batxillerat.\nHi ha exempció del pagament del 50% de les taxes de matrícula si et trobes en alguna d'aquestes situacions: família nombrosa de categoria general o família monoparental de categoria general.\nSi obtinc una matrícula d'honor en alguna assignatura de la carrera, tindré dret a algun tipus d'exempció de taxes?\nSí, tindràs una bonificació en l'import de la matrícula del curs immediatament següent, equivalent al preu del mateix nombre de crèdits en els quals has obtingut la matrícula d'honor, sempre que et matricules en els mateixos estudis.\nA quines beques i ajudes puc optar?\nHi ha tres vies per a accedir a ajudes.\n- Les beques de l'administració espanyola, Ministeri d'Educació i Generalitat Valenciana, van dirigides a persones que tinguen la nacionalitat o la residència permanent.\n- Les beques de la UPV i d'altres organismes privats normalment s'atorguen per mèrits i condicions socioeconòmiques, sense importar la nacionalitat.\n- Finalment, també és interessant que l'alumne o alumna s'informe de les ajudes del seu propi país.\nSi tinc matrícula d'honor, el primer any d'universitat m'ix gratis?\nL'estudiantat amb matrícula d'honor en l'avaluació global del 2n curs de batxillerat o amb premi extraordinari en el batxillerat té, durant el primer any i per una sola vegada, una exempció total del pagament de les taxes de matrícula. Igualment, té dret a l'exempció de les taxes d'inscripció en les proves d'accés a la universitat (PAU).\nPer a justificar la matrícula d'honor del curs que ve, què he de fer?\nQuan et matricules en un grau de la UPV, l'aplicació d'automatrícula et pregunta si has obtingut matrícula d'honor en batxillerat (o premi extraordinari de batxillerat). Si contestes que sí, la universitat ho tindrà en compte per a no gestionar el cobrament dels rebuts per activitat docent (les taxes administratives sí que es paguen).\nHas de pujar escanejat a l'aplicació el document que corresponga en cada cas:\n- Matrícula d'honor de batxillerat: certificat expedit pel centre d'estudis.\n- Premi extraordinari de batxillerat: certificat que acredite l'obtenció del premi.\nA través de la intranet podràs veure quan el teu centre valida la documentació que has presentat en la matrícula (generalment, a partir de setembre). Si estiguera incompleta o incorrecta, des de la secretaria del centre contactaran amb tu perquè pugues aportar el que et falta.\nNo visc a València, on puc allotjar-me?\nHi ha col·legis majors i residències universitàries pròximes als tres campus de la UPV: Vera (València), Alcoi i Gandia. http://www.upv.es/perfiles/estudiante/alojamientos-residencias-va.html\nTambé pots allotjar-te en un pis compartit prop del campus. La UPV ajuda el seu alumnat de forma gratuïta a aconseguir un allotjament que s'ajuste a les seues expectatives i necessitats. Amb aquesta finalitat, manté una base de dades que serveix de punt de trobada entre estudiants i particulars que ofereixen habitacions en pisos compartits, allotjament a casa d'una família o pisos per a llogar. http://www.upv.es/perfiles/estudiante/alojamientos-upv-va.html


1967 - Igualada estrena l’Escola d’Infermeria\n1967 – Igualada estrena l’Escola d’Infermeria\nL’any 1967, la ciutat va celebrar una gran notícia. Curiosament, es repetiria molts més anys més tard, però en part gràcies al seu passat. Aquell any, a Igualada es va crear l’anomenada Escuela de ATS Nuestra Señora de la Piedad del Santo Hospital de Igualada. La formació d’Ajudants Tècniques Sanitàries unificava en una sola carrera, des del 1953, a través d’un decret de l’Estat, els anteriors estudis de llevadora, practicant i infermera. L’escola d’ATS, estava directament vinculada a l’Hospital i era un centre de formació dirigit bàsicament a l’alumnat femení.\nAl costat de l’hospital\nEstava ubicada en un edifici annex que tenia tres aules, un despatx de secretaria i administració, una sala d’estar, un vestidor i sala de material docent, una zona esportiva i un espai verd per a l’esbarjo. Es realitzaven les pràctiques a l’edifici hospitalari i s’establien torns rotatoris que feien passar a les alumnes per tots els serveis i departaments. Aquest vessant pràctic va ser precisament el que va dotar de més prestigi l’Escola d’ATS d’Igualada.\nPrimera promoció d’infermeres de l’Escola d’Infermeria d’Igualada. AFMI6153 (Salvador Masachs).\nDesaparició i retorn d’Infermeria a Igualada\nL’any 1977 es va promulgar el Decret d’integració a les universitats de les escoles d’ATS per convertir-les en Escoles Universitàries d’Infermeria. Tot i que des d’Igualada es va cursar una sol·licitud per retardar-ne el tancament, finalment només es va rebre l’autorització perquè les alumnes de la darrera promoció –a qui els faltaven dos cursos–, poguessin finalitzar els seus estudis a la capital de l’Anoia.\nObres d’enderroc del Centre Republicà al passeig Verdaguer per a fer-hi les oficines de Correus (avui en desus) AFMI6147 (S.Masachs).\nDesprés del tancament de l’escola, totes aquelles persones que volien cursar estudis d’Infermeria havien de desplaçar-se fins a les escoles universitàries més properes, que estaven situades a Barcelona, Manresa, Lleida i Vic.\nDesprés d’anys de negociacions, l’Ajuntament, el departament d’Universitats de la Generalitat de Catalunya i la Universitat de Lleida van tancar un acord l’any 2015 per a impartir a la capital de l’Anoia novament aquests estudis d’Infermeria.\nA títol més anecdòtic, el 15 de febrer de 1967 tota la corporació municipal d’Igualada va visitar, al Palacio del Pardo, al “Generalísimo” Francisco Franco en visita oficial.\nArticle anteriorJordi Martínez, CEO Electrodomèstics Martínez: “El més important és que la instal·lació de l’aire condicionat sigui de qualitat”\nPròxim articleSánchez i Iglesias: el pacte amb la dreta


D´AQUÍ AQUÍ: BRUNEI\nPero si que potser haureu associat correctament, Brunei amb petroli. Nomes passar la frontera entre Sarawak (Malaisia) i Brunei, s'entra al camp petrolifer de Seria. Diferents bombes treuen petroli del subsol de Brunei just emmig de la poblacio, un pou de petroli al jardinet de casa! Plataformes petroliferes marines tambe es veuen prop de la costa, i es que el camp de Seria es dels pous mes antics de Brunei, i tot i que aquest petit estat no es un gran productor (200.000 barrials al dia) no fa gaire es va arribar a treure el barril 1 bilio (100 mil milions).\nEl que va ser un imperi que arriba a dominar tot Borneo, Brunei avui dia ha quedat reduit a un petit estat (10 cops Andorra) separat en dues parts sense interconnexio terrestre entre elles. Havia d'entrar a formar part de Malaisia quan Sarawak, Sabah i Singapore s'hi van incorporar el 1963, pero a darrera hora, va canviar de pensament. El govern de Kuala Lumpur ja havia conseguit el petroli de Sarawak i Sabah, pero la jugada de Brunei no li va sortir be. Brunei quedava fora de la Federacio Malaya, i no es va independitzar totalment de l'imperi britanic fins el 1984.\nNo hi ha democracia a Brunei. El Sulda governa totalitariament el pais. No es d'estranyar que el 1997 arribes a ser considerat l'home mes ric del mon. No hi ha democracia a Brunei, pero la poblacio, gracies al petroli, disposa d'una renda per capita millor que l'espanyola, amb jubilacio, sanitat i ensenyament gratuits. El Solda, que es va casar amb una periodista de TV3 de Malaisia (a algu li sona aixo?), viu en un palauet de 1700 habitacions a tocar del riu Brunei.\nPero els qui literalment viuen a tocar de l'aigua, son els prop de 30.000 habitans de la capital que viuen a Kampung Ayer. Kampung Ayer es un barri de cases de fusta construides sobre el riu. Per accedir-hi, cal agafar un dels nombrosos tambang (embarcacions fora borda) que per 1 dolar de Brunei, et porten, a tota velocitat, a alguna de les parades del barri. Passejar per les passarel.les que connecten les cases, escoles i mesquites del barri, es una de les millors experiencies que es pot fer, a Bandar Seri Begawan, la capital de Brunei.\nPublicat per Albert a les 11:33\nAnònim 31 de maig de 2008 a les 0:01\nSiento profundamente la llamada de la selva dsd que he visto y oido el video de los orangutanes, esos si que viven bien colgaos, eh!!! y con que tranquila agilidad se desenvuelven los adultos y las crias...\nPor otro lao, que increible que en poco tiempo podais pasar de estar en plena jungla a navegar entre medio de pozos de petroleo y palacios de sultanes y la sultana de TV3, que ni idea de quien es. ¡Besicos! Laura


El Levante rellisca a Mallorca | Futfem.cat\nEl Levante rellisca a Mallorca\nEl Collerense guanya 4-0 un partit 'encès' i augmenta la seva renta demolidora com a local\nEl Levante Las Planas tenia un objectiu difícil aquest diumenge: guanyar al Collerense a casa. Tot i la dificultat del partit, les planenques han arribat a Mallorca amb la voluntat de demostrar el seu bon joc de les darreres setmanes, però la gesta no s'ha pogut consumar tot i la bona primera part que han fet les noies de Miguel Mateo.\nEl partit ha començat amb arribades per part d'ambdós equips. Tot i que el Collerense ha mantingut la possessió de la pilota, el Levante ha disposat d'algunes ocasions per obrir el marcador, però els primers 45 minuts han estat un tempteig d'ambdós equips. Amb el 0-0 al marcador, que s'ha mantingut gràcies a diverses aturades de la portera vermella Nora i d'una bona feina defensiva per part del Levante, el Collerense no ha pogut avançar-se al marcador tot i gaudir de diverses ocasions clares.\nA la represa, el guió ha canviat. Al minut 47 el Collerense ha llançat una falta entre les protestes rivals, que reclamaven que la pilota estava en moviment. Amb la distracció, les mallorquines han sabut transformar l'ocasió en gol, i s'han avançat al marcador gràcies a una bona definició de Rocío Garcia. Ella mateixa ha estat qui ha firmat el 2-0, al minut 60, després d'una jugada col·lectiva.\nA partir del segon gol, el partit se li ha escapat de les mans al Levante. Amb el marcador en contra i 30 minuts per disputar, les planenques s'han quedat amb deu jugadores. La central Joanna ha estat expulsada per pronunciar termes despectius en encaixar el segon gol. A més, minuts després dues jugadores han protagonitzat una discussió per la qual ambdós entrenadors han intercanviat algunes paraules, fet que ha provocat l'expulsió d'ambdós tècnics.\nAmb inferioritat numèrica i el marcador en contra, el Collerense ha acabat de confirmar la seva superioritat. Sara García ha ampliat la distància al minut 65 firmant el 3-0 i, igual que Rocío, Sara ha firmat el seu doblet al minut 80.\nEl Collerense augmenta així la seva renta a casa. Imbatut com a local, les mallorquines han descobert una mina plena de punts quan juguen a casa. Amb aquesta contundent victòria, es consoliden com a segones a la taula i amb un estil de joc que, fins ara, ha donat molt bons resultats a les illenques.\nEl Levante, per la seva part, espera poder aconseguir una victòria la pròxima jornada per sortir de la zona de descens. Miguel Mateo ha explicat que les balears «han estat superiors, sobretot a la segona part», però afegeix: «Hem fet un bon primer temps on hem tingut ocasions per fer gol. És una pena, però hem de seguir».\nEtiquetes Segona\tLevante Las Planas\tcollerense


Al llarg del curs passat vam redefinir el Projecte Educatiu de la nostra escola per tal d'adaptar-lo a les noves necessitats educatives i als avenços del nostre entorn. El Projecte Educatiu ha de ser un document viu, fruit de la interacció de tota la comunitat educativa i capaç d'actualitzar-se periòdicament.\nLa seva renovació ha estat una feina molt laboriosa però molt gratificant. En la seva elaboració s’ha intentat assolir el màxim possible de participació de tots els membres del claustre. Finalment, gràcies a un treball d'anàlisi i reflexió hem pogut obtenir un document capaç d'expressar allò que ens identifica i dóna sentit en el nostre dia a dia.\nEn ell s'hi defineix la nostra identitat, el nostre ideari, el caràcter propi així com el perfil de l'alumne. També posem èmfasi en la innovació i excel·lència educativa que caracteritza al nostre projecte pedagògic.\nA continuació us podeu descarregar el Projecte Educatiu:\nProjecte Educatiu Claret